**MALTHUS vs. RICARDO**

**1.**       **Indica les diferències entre les dues teories econòmiques de Malthus i Ricard sobre les relacions entre el creixement de la població i la generació de recursos.**

|  |  |  |
| --- | --- | --- |
|  | **THOMAS MALTHUS** | **DAVID RICARD** |
| **Dificultat pel desenvolupament** | La capacitat d’aprofitar els recursos del planeta creix al ritme d’una progressió aritmètica, mentre que el ritme de creixement de la població humana respon a una progressió geomètrica, molt més ràpid. | La principal és la distribució dels recursos.Els límits del desenvolupament són, per a Ricard, més amplis que els de Malthus, i poden ser regulats per una gestió adequada del mercat regulada per les lleis. |
| **Proposta** | Fer un control natural de la natalitat mitjançant el retard del matrimoni i la reducció en el nombre de fills (també confia que les guerres i epidèmies actuen com a factors de regulació natural). | Confiava que la capacitat i els avenços de la tecnologia i la ciència afavoririen la producció de nous recursos. |
| **Conclusió** | És una teoria pessimista; els recursos del planeta s’esgotarien fins arribar a un col·lapse o catàstrofe sense precedents. | És una teoria optimista; la inventiva humana és il·limitada, capaç de superar qualsevol dificultat. |

 **2.** **Indica les diferències entre el pessimisme de Malthus i l'optimisme tecnològic de molts autors. Quina opció pot haver-hi entre ambdues opcions?**

Malthus transmetia el pessimisme de l'escola clàssica, plantejant que la població i la riquesa podien créixer, però que hi havia un límit, aconseguit el qual, s'arribaria a un estat estacionari en el qual la vida seria miserable. No tenia en compte la capacitat de la Ciència i la Tecnologia per augmentar i generar la producció de nous recursos, a diferència de l'optimisme tecnològic, el qual suposa que la inventiva humana és il·limitada, capaç de recuperar qualsevol dificultat.

Però amb aquest optimisme tecnològic s’havia desbordat la capacitat de càrrega de la terra; els efectes acumulats de la degradació al medi ambient i els límits naturals de la terra havien començat a restringir el creixement econòmic. És per això que no em posicionaria per cap d’aquestes dues opcions sinó per un “realisme sostenible”, el qual impulsaria models de desenvolupament econòmic que fossin sustentables i compatibles amb la preservació dels recursos naturals i la seva qualitat, intensificant la tecnologia de processos per a optimitzar-los.

 **3. Explica les diferències entre el model de desenvolupament incontrolat basat en el creixement econòmic il·limitat i el model de creixement zero o conservacionista, que proposa detenir el creixement econòmic. Coneixes alguna altra opció de desenvolupament humà alternativa a tots dos models?**

|  |  |  |
| --- | --- | --- |
|  | **Desenvolupament incontrolat** | **Desenvolupament conservacionista** |
| **Objectiu fonamental** | Produir riquesa i béns de consum | No augmentar la degradació ambiental |
| **Problemes que preocupen** | Obtenir recursos i competir en el mercat | Esgotament dels recursos, superpoblació, contaminació, i desaparició d’espècies i ecosistemes |
| **Solucions proposades** | Cerca de noves tècniques d’explotació i nous recursos | Posar fi al desenvolupament per conservar la naturalesa, estalviar i reciclar recursos, detenir la contaminació... |
| **Dificultats i crítiques al model** | No és sostenible | No es justifica el creixement zero pels països en desenvolupament |
| **Impactes provocats** | Esgotament dels recursos, alteració dels cicles, pèrdua de biodiversitat, contaminació | Control de contaminació, neteja d’alguns rius... |
| **Conclusió** | És un model molt negatiu que porta a la sobreexplotació dels ecosistemes naturals i a la deterioració mediambiental. | Aquest model significa un fre al creixement de molts països, especialment als més pobres i menys desenvolupats. |

Per una altre banda, també coneixem el **desenvolupament sostenible**, que satisfà les necessitats actuals de les persones sense comprometre els recursos i possibilitats de les futures generacions per a satisfer les seves.